VEGA og Live Nation præsenterer

**Prog-ekvilibrisme fra øverste hylde, når Between The Buried And Me rammer VEGA**

*Den 26. september kan du få blæst håret og ørerne godt igennem, når Between The Buried And Me skruer op for forstærkerne og spiller deres eminente sange i Lille VEGA.*

Bandet har turneret verden rundt med koryfæer som Lamb of God, Mastodon og Hatebreed.

I juli 2017 slog bandet de første toner an til, hvad der skulle blive deres ottende studiealbum. I januar sidste år annoncerede bandet af indspilningerne var ovestået, og at bandet havde to konceptalbum klar, *Automata I* og *Automata II*.

De to album er skabt ud fra en ide om at kunne se andre folks drømme. Forsanger Tommy Rogers fortalte i pressemeddelelsen:   
  
*”What if dreams could be broadcast for the purpose of entertainment? Could you consume the innermost thoughts of another person on screen? If you could, what does that say about an attention-starved audience? More importantly, what would become of the dreamer?”*

Det progressive metalband fra Raleigh, North Carolina startede karrieren i 2002, da kvintetten udgav deres selvbetitlede debutalbum. De skrev kort tid efter kontrakt med pladeselskabet Victory Records.

I 2005 udkom deres tredje album *Alaska*, som med en intens blanding af hardcore, metalcore, dødsmetal og powermetal river lytteren rundt i et lydbillede, der består af lige dele brutalitet, nænsomhed, hårdhed og mildhed. Albummet er en tour de force i varierende genrer, komplekse kompositioner og exceptionelt flot vokalarbejde af forsanger Tommy Rogers. Albummet modtog et utal af roser fra anmeldere verden over og musikmagasinet Metalstorm skrev bl.a.:

*“I hate using the word "epic" to describe music as it has become so over-saturated and meaningless. Yet, in the case of Alaska, I have few better words to describe some of the crescendos on this album. The way that the synthesizers compliment the masterful guitar scale runs and 3:4 time signature on "The Primer" is breathtaking; and it is not alone.”*

**Fakta om koncerten:**  
Between The Buried And Me (US)  
Torsdag d. 26. september kl. 20.00  
Lille VEGA, Enghavevej 40, 1674 København V  
Billetpris: 200 kr. + gebyr  
Billetsalget starter fredag den 15. marts kl. 10.00 via vega.dk, Live Nation og Ticketmaster